《题虎丘寺》
唐代·刘长卿

青林虎丘寺，林际翠微路。仰见山僧来，遥从飞鸟处。

兹峰沦宝玉，千载唯丘墓。埋剑人空传，凿山龙已去。

扪萝披翳荟，路转夕阳遽。虎啸崖谷寒，猿鸣杉松暮。

裴回北楼上，江海穷一顾。日映千里帆，鸦归万家树。

暂因惬所适，果得损外虑。庭暗栖闲云，檐香滴甘露。

久迷空寂理，多为繁华故。永欲投死生，馀生岂能误。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。